laion/Wikipedia-Exotic huggingface dataset:
הטרמה

הטרמה (Priming) הוא מונח המתאר הפעלה חלקית של ייצוגים או אסוציאציות בזיכרון, לפני ביצוע פעולה או משימה. ההטרמה מגבירה את הזמינות של מידע בזיכרון או במודעות כתוצאה מחשיפה לגירוי או אירוע מסוים. הטרמה היא הפעלה זמנית של סכמה קוגניטיבית. אם הסכמה תבוא לידי ביטוי במעשה או במחשבה ההטרמה תתבטל (Unpriming). הטרמה אוטומטית היא מצב בו גירוי מסוים מצליח ליצור הטרמה אף על פי שהאדם אינו מודע לקיומו. אפקט ההטרמה בעקבות חזרתיות (Repetition Priming Effect) מיוחס לזיכרון הנהלי של הזיכרון המרומז. פרק זה טעון שכתוב. אנא תרמו לוויקיפדיה ועזרו לשכתב אותו. הסיבה היא תאוריה חישובית המוצגת כעובדה אנטומית. במוח האדם, המידע שמור ברשתות עצביות המאוגדות בצבירים. צבירי הרשתות מחוברים ביניהם ברמה דומה, פחות או יותר. כשצביר מסוים מופעל בשל קלט חושי, צבירים המחוברים אליו טוב יותר, לדוגמה, מפני שהם מייצגים מידע דומה או קשור, הופכים פעילים יותר וסיכוייהם לחצות את סף המודעות גבוהים יותר. לדוגמה, כאשר הצביר המייצג את המושג "פרח" מופעל, צבירים מסוימים נוספים יהפכו פעילים יותר מאחרים - אלה המייצגים סוגים של פרחים. האסוציאציות האלה נחשבות לרוב כלא-מודעוֹת, אך בהחלט ייתכן שיפעפעו למודעות, במיוחד אם קלטים נוספים לצבירים אלה יחזקו את עוררות הנוירונים שכבר הופעלו. בניסויים שנערכו, התבקשו נבדקים לקבוע אם מחרוזת אותיות מסוימת היא מילה תקנית בשפה. נמצא, כי זמן הקביעה למילה 'אחות' התקצר אם קדמה לה חשיפה למילה כגון 'רופא'. מחקרים רבים הראו שכאשר מעובדת מילה דו-משמעית, מופעלות כל המשמעויות שלה. רק אחר כך ההקשר מנחה בבחירת המשמעות המתאימה, בעוד המשמעויות האחרות אובדות בתוך שנייה וחצי. הפעלה ממושכת של שתי המשמעויות של מילה דו-משמעית איננה רגילה, ונחשבת הומוריסטית: נמלה אחת נכנסת לרופא ואומרת "דוקטור, יש לי מחושים." אמצעי התקשורת מבליטים היבטים מסוימים של נושא כלשהו ובכך מטרימים לציבור סטנדרטים לניתוח המציאות. הדימויים של קבוצות חברתיות במדיה למשל מספקים "תסריטים" או "מודלים מצביים" לניתוחן במציאות. דוגמה: בעת עיסוקה במאבק נגד גירוש העובדים הזרים, התקשורת בחרה להציג את העניין מזווית הראייה של ילדי העובדים הזרים. הטרמה זו נועדה להגביר את הרגישות לנושא מצד ישראלים. רגישות לילדים ומשפחה היא מן הערכים הבולטים בחברה הישראלית, ובשל כך קישורה האסוציאטיבי לנושא הוא אפקטיבי. הוראה מתקנת זיכרון מרומז הטרמה והקשר שלה לזיכרון ולמידה באתר טקסטולוגיה Baron, R. A., and Byrne, D. (2000). Social Psychology. Boston: Allyn and Bacon. Schacter, D. L. (1987). Implicit memory: History and current status. Journal of experimental psychology: learning, memory, and cognition, 13(3), 501. ד"ר נעמה שורק (2004), תבונה, שפה וגבולות החישוב (תזה), אוניברסיטת בר-אילן. Meyer & Schvaneveldt, 1971. Onifer & Swinney, 1981; Seidenberg et al., 1982; Simpson, 1984.
ליבורנה

ליבורנה (בלטינית: liburna, liburnis, liburnica; ביוונית: λιβυρνικόν - "ליבירניקון" או λιβυρνίς - "ליבירניס") היא ספינת משוטים דו-טורית קלה ומהירה (במקורה חד-טורית), שהייתה ספינת הקרב הסטנדרטית בציים הרומיים בתקופת האימפריה, ושימשה בעיקר לתפקידי סיור ושיטור. היא פותחה, ככל הנראה, על ידי הליבורנים (Liburni), שבט בחופה הצפוני של איליריה, שעיקר עיסוקם היה בשוד ימי. בתלמוד נקראת "בורני" או "ליברנין". מדיה וקבצים בנושא ליבורנה בוויקישיתוף ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
אינקסקייפ

אינקסקייפ (באנגלית: Inkscape) היא תוכנה חופשית, המיועדת לעיבוד גרפיקה וקטורית, בעיקר בקובצי SVG. ניתן לייבא ולייצא גם סוגי קבצים אחרים. אינקסקייפ מופצת תחת הרישיון הציבורי הכללי של GNU. מטרת המיזם היא להוות כלי רב־עוצמה עם תאימות מלאה בתקנים SVG, XML ו־CSS. אינקסקייפ היא תוכנה חוצה־פלטפורמות שרצה על Mac OS X, מערכות דמויות יוניקס (Unix-like) ו־Microsoft Windows. תוכנה זו התפצלה בשנת 2003 מתוכנת סודיפודי (Sodipodi) שבה היה הדגש על יצירת עורך גרפיקה וקטורית למטרות כלליות, כאשר הרצון באינקסקייפ הוא התמקדות בפיתוח יישום תקן SVG מלא. מאז הפיצול התוכנה שוכתבה מחדש והועברה משפת C לשפת C++, אימוץ של GTK+. אף שיש שיפור בתקני SVG, עדיין אין תמיכה מלאה בתקנים SVG ו-CSS. התוכנה תורגמה לעברית במלואה בתחילת שנת 2008 לקראת יציאת הגרסה היציבה 0.46. נכון ל־2021, אינקסקייפ נמצאת בפיתוח פעיל. אינקסקייפ התחילה בשנת 2003 בתור פיצול ממיזם סודיפודי (Sodipodi). פיתוחו של מיזם סודיפודי התחיל בשנת 1999, וגם הוא, בתור פיצול – מ־Gill (ר״ת של יישום האיור של GNOME; GNOME Illustration Application) שיצר ראף לוִוין. אחת מהמטרות העיקריות של המיזם הייתה אחידות ממשק המשתמש ושמישות, לפי הנחיות עיצוב ממשקי המשתמש של GNOME. לפי עמוד השאלות הנפוצות של אינקסקייפ, שם המיזם הוא הלחם של המילים ink (אינק, דיו) ו־scape (סקייפ, נוף). ארבעה מפתחים לשעבר של סודיפודי (טד גוּלד, ברייס הרינגטון, נתן הרסט ו־MenTaLguY) הובילו את הפיצול, וציינו הבדלים ביעדי המיזם, פתיחות לתרומות צד שלישי, ומחלוקות טכניות. אתר האינטרנט הרשמי של אינקסקייפ (באנגלית) אינקסקייפ, ברשת החברתית פייסבוק אינקסקייפ, ברשת החברתית אקס (טוויטר) אינקסקייפ, ברשת החברתית אינסטגרם הוויקי של אינקסקייפ A guide to Inkscape - ספר מקוון המלמד שימוש בתוכנה (באנגלית) Inkscape Features, Inkscape.org, ‏13 בינואר 2020 FAQ | Inkscape, inkscape.org, ‏2020-05-05 Linux.com, Linux.com Interviews Lauris Kaplinski, ‏2001-09-24 Inkscape Project, What does 'Inkscape' mean?, ‏2016-02-10 ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
Km

האם התכוונתם ל... קילומטר – יחידה למדידת מרחקים KM - קבוע מיכאליס בקינטיקת מיכאליס-מנטן ניהול ידע – גישה ניהולית העוסקת בידע של הארגון
פיני חוזז

פנחס "פיני" חוזז (נולד ב-8 בספטמבר 1957) הוא כדורסלן עבר ישראלי אשר שיחק בתפקידי הפורוורד והגארד. גובהו 1.97 מטרים. את מרבית הקריירה שלו עשה חוזז בקבוצת הפועל תל אביב, שבה החל לשחק בעונת 1974/75. נולד בתל אביב ולמד בבית הספר התיכון הדתי צייטלין עד כיתה י"א. בעונת 1979/80 עבר לשחק בקבוצת הכדורסל (Portland Pilots men's basketball) של אוניברסיטת פורטלנד לעונה אחת, ולאחר מכן חזר להפועל תל אביב בה הפך, לאחר מספר עונות, לשחקן חשוב ומצטיין בזריקות מבחוץ. זכה עם הקבוצה בגביע המדינה בעונת 1983/84. לאחר מכן שיחק בקבוצות הפועל חיפה, אליצור רמלה, בית"ר תל אביב ובני הרצליה, עימה זכה שוב כקפטן בגביע המדינה בעונתו האחרונה כשחקן פעיל (עונת 1994/95), לאחר כמעט 20 עונות כשחקן. חוזז היה חבר בנבחרת הנוער שאחריה הוקפץ לבוגרת בגיל 20. שותף בשלוש אליפויות אירופה (1977, 1979, 1981). באליפות שנערכה באיטליה ב-1979 שבה זכתה הנבחרת במדליית הכסף היה לו חלק חשוב בניצחון על יוגוסלביה בבית המוקדם 76:77. אחרי שמיקי ברקוביץ' קלע את מה שבדיעבד היה סל הניצחון, יצאו היוגוסלבים להתקפה אחרונה. דראגן קיצ'נוביץ' היוגוסלבי פרץ לסל במטרה לקלוע את סל הניצחון אבל חוזז בלם אותו בכך שדחף אותו לקו החוץ. במפתיע, השופטים סימנו לכדור חוץ שהבטיח את הניצחון וסלל את הדרך למקום השני באליפות. בסך הכול שיחק חוזז 83 פעמים במדי הנבחרת, שבהן קלע 415 נקודות. חוזז ממוקם במקום ה-22 בקלעי כל הזמנים של ליגת העל עם 4,630 נקודות. חוזז מנהל כיום (2021) סוכנות לביטוח. יהודה גורן, חוזז חגג את יום הולדתו באליפות התיכוניים, מעריב, 30 בינואר 1975 מדיה וקבצים בנושא פיני חוזז בוויקישיתוף פרופיל, באתר Sports-Reference פרופיל, באתר פיב"א
גומי ערבי

גומי ערבי או "גאם ערביק" כפי שהוא לעיתים מכונה בישראל, ומשווק גם תחת הכינוי "אקציה גאם", הוא סוג של שרף המופרש מקליפת עץ הסנגליית סנגל. זהו עץ שיטה נשיר קטן שמוצאו באזורים מדבריים למחצה באפריקה שמדרום לסהרה. מכל עץ מופקים 200–300 גרם שרף על ידי חיתוך בקליפה. השרף הוא תערובת של רב-סוכרים וגליקופרוטאינים. גומי ערבי מסיס מאוד במים וניתן להגיע לתמיסה בריכוז משקלי של 55%, בניגוד לשרפים אחרים החומר מסיס גם במים קרים. החומר הגולמי שקוף או צהוב בהיר. איכות החומר משתנה בין זנים שונים של עצי השיטה ואפילו בין עצים שונים מאותו זן. האיכות תלויה גם בתנאי מזג האוויר, הקרקע ואופן ההפקה. כדרכם של שרפים, החומר דביק וצמיג ולכן משמש בתעשיית המזון כחומר מקשה בסוכריות או להעלאת הצמיגות של סירופים (להקנות לסירופ זרימה "דבשית"). גומי ערבי הוא גם חומר מתחלב (אמולסיפייר) המאפשר פיזור שמנים בפאזה מיימית. יתרון נוסף של גומי ערבי בתעשיית המזון הוא העדר טעם לוואי. ברשימת המרכיבים של מוצרי מזון יקרא בדרך כלל במספר E‏: "E414". בנוסף, משמש השרף כדבק להצמדת פיגמנטים (בצבעים, משחות נעליים ותכשירים קוסמטיים). בשל מסיסותו במים הוא החומר המקשה בצבעי מים, הפיגמנט מעורב ומפוזר בשרף, המים משמשים לדילול ואחרי הצביעה והתנדפות המים הגומי הערבי הוא שמדביק את הפיגמנטים לנייר. בשל דביקותו משמש השרף כמרכיב בדיו סת"ם. שימוש נוסף בגומי ערבי הוא כדבק להדבקה של בול למעטפה. גומי ערבי נמרח על צידו האחורי של גיליון הבולים לאחר שלב ההדפסה באמצעות מכבש דפוס. בעיה בבולים שנמרחו בגומי ערבי היא נטייה להתעוות או להתגלגל בשל שוני בספיחת לחות מהאוויר בגומי לעומת הנייר. בעיה זו נפתרה על ידי "הדפסת" השרף על הבול בצורה לא רציפה כך שהתנפחות או התכווצות של הדבק לא יעוותו את הבול. תערובת גומי ערבי, דבש, ותמרים המוספגים בצמר גפן המוחדר לנרתיק לפני המשגל צוינה בפפירוס אברס (בערך 1500 לפני הספירה) כאמצעי למניעת הריון. סביר שאמצעי זה היה אכן יעיל הן בשל החסימה המכנית שמקנה הנוזל הצמיג והן בשל הפרשת חומצה לקטית (חומצת חלב) מהגומי הערבי. חומצה לקטית היא החומר הפעיל גם בג'לים קוטלי זרע מודרניים. גומי ערבי מהווה אחד מענפי הייצוא החשובים של מדינות כסודאן (המספקת כ-70% מהתצרוכת העולמית) וצ'אד. הצריכה העולמית בשנת 2000 הייתה מעל 100,000 טונות. הקטנה משמעותית בייצור עקב בצורת ב-1970 ו-1985 הביאה לניסיונות לפתח את השרף בשיטות הנדסה גנטית. שרף מור (עץ) ענבר לבונה מסטיקא מדיה וקבצים בנושא גומי ערבי בוויקישיתוף נתונים של הרכב השרף נלקחו מ: :Dagnew Yebeyen et al; Characteristics and quality of gum arabic from naturally grown Acacia senegal (Linne) Willd. trees in the Central Rift Valley of Ethiopia; Food Hydrocolloids 2007 United States Patent 6,639,050
וילה אנכית

וילה אנכית היא וילה הבנויה על שטח קרקע מצומצם ועל פני קומות רבות. הווילה אמורה לספק יחידת דיור המקבילה בשטחה הפונקציונלי לבית צמוד קרקע על שמינית מהשטח המקובל, כדי לנצל ביעילות את רבה יותר את משאבי הקרקע. את הפרויקט הגו האדריכלים הישראלים יוסי קורי ואייל מלכא והוא זכה במקום שלישי בתחרות ביפן[1]. וכן ב"פרס פרויקט השנה" בישראל לשנת 2006, בקטגוריית המבנים הרעיוניים. הקומות נערמות אחת על השנייה כאשר שטח כל קומה הוא 36 מ"ר, שטח שאמור להספיק למטבח, פינת אוכל וסלון. הדבר מאפשר בניית יחידת מגורים פרטית על שטח של שמינית דונם, לעומת הבנייה המקובלת הדורשת לפחות חצי דונם - כלומר ניצול של 25% מהשטח בלבד. לטענת המתכננים עלות הקרקע יכולה להגיע ל 50% מעלות הבניה הכוללת (דבר זה משתנה בהתחשב במיקום הבית). כלומר הווילה אמורה להביא לחיסכון של כ 37% מעלות הבית. שאר הקומות יכולות להיבנות ולהתפרק בהתאם לצרכים. לבניין מערכת קירור פאסיבית המבוססת על מלכודת רוח שמקובלת בבניה המזרח תיכונית והפרסית במשך מאות שנים. תכנון הבית חסכוני באנרגיה: בראש הבית ישנה קובייה המצופה בתאים פוטו-וולטאים המספקים חשמל, ומותקן בה מכל לאיסוף מי גשם. הבית אמור להיות עצמאי מבחינת צריכת האנרגיה ומי הקולחין שלו. הבניין מאפשר חיסכון בקרקע על ידי בנייה צפופה יותר יחסית לווילות רגילות ובכך להקטין בעיות סביבתיות וחברתיות של הפרבור. הגדלת צפיפות של שכונה פרברית יכולה לאפשר הגדלת היעילות של שירותים תלויי שטח כמו תחבורה, ביוב, מים, חשמל, שיטור, תובלה, רפואה וכו'. מצד שני, הוזלת עלות ההקמה עלולה לעודד פרבור. הבניין יביל ומודולרי, דבר המאפשר להעתיק אותו ממקום למקום, לשנות את העיצוב שלו ולהוסיף או להוריד או לשנות חלקים משמעותיים במבנה הבית בקלות רבה יחסית. דבר זה מאפשר גיוון אפשרויות הדיור הניצבות בפני האנשים, מראה מגוון וחי יותר של השכונה ובאופן כללי מהווה מעבר למודל ביזורי יותר של מגורים. ייתכן חיסכון משמעותי בהוצאות הכרוכות במעבר בין דירות על ידי שינוע כל הבית הקודם למיקום החדש. השימוש בארבעה יסודות בלבד, מאפשר לשלב בוילה האנכית פתרונות כמו יסודות סופגים (base isolation foundation) בעלות נמוכה יותר מבמבנים אחרים. מסיבה זו הבית עשוי לספק תשובה זולה לרעידות אדמה גם לאוכלוסייה ענייה יחסית. המטרה המקורית של המתכננים הייתה לאפשר צדק חלוקתי על ידי מתן האפשרות לדירה יוקרתית לחלקים נרחבים באוכלוסייה ולאפשר קיימות אקולוגית. כתבה מתוך מגזין מקוון (אורכב 26.06.2020 בארכיון Wayback Machine) באתר inhabitat תמונות של הפרויקט באתר המתכננים
יפה גבאי

יפה גבאי (נולדה ב-4 באוגוסט 1955) היא שחקנית, מדבבת ובמאית דיבוב ישראלית. מבכירי המדבבים בישראל; בין היתר דיבבה גבאי את הדמויות המונפשות מרקו, בינבה, פומיקי, עליסה בארץ הפלאות ודני שובבני. נולדה במושב פעמי תש"ז, ובגיל שבע עברה עם משפחתה לגור בשכונת הרכבת בלוד. כבר מגיל צעיר רצתה להיות שחקנית. את לימודיה בסטודיו למשחק ניסן נתיב החלה במקרה, לאחר שהצטרפה לידיד לאודישן במהלכו התגלתה על ידי ניסן נתיב, אשר על מנת לאפשר את לימודיה העניק לה מלגת לימודים בבית הספר. בהמשך, עברה גם קורס קריינים ב"קול ישראל" והשתתפה בתסכיתים שהוקלטו ושודרו בקול ישראל. בשנת 1975 היא הופיעה בשניים מפרקי הסדרה "גם אנו שופטים", בטלוויזיה הלימודית. בשנת 1983 בחרה בב במאית הדיבוב הבכירה שפרירה זכאי לדבב את קולו של מרקו מהסדרה "הלב" ובהמשך הן שיתפו פעולה בעוד סדרות כמו "עליסה בארץ הפלאות" (עליסה), "פומיקי" (פומיקי), "ניצנץ מארץ החלומות" (ניצנץ) ו"דובוני אכפת לי". בנוסף יפה דיבבה בסדרות "דני שובבני" (דני), "היי! בינבה" (בינבה), "קופידו" (קופידו), "קוסמים קטנים" (דוראל), "ג'ימבו" (ג'ימבו), "באי הקסום" (תני). יפה גבאי ביימה ושיחקה (גם כיום) במספר רב של הצגות תיאטרון לילדים, בהן: "האריה והעכבר – השועל והעורב", "מפלצת מותק", "הלב", "סימבה", "דובי לא לא", "טרופותי", "רציתי שתדע" שירי עוזי חיטמן. כיום יפה גבאי מנהלת תיאטרון ילדים ומנחה קורס דיבוב באולפני ביאליק בת"א, היא גם מביימת סדרות, סרטים מצוירים ומשחקי מחשב וכמו כן משתתפת במפגשים בנושא דיבוב. בין הסדרות שביימה: "פוקימון", "בובספוג מכנסמרובע", "סוניק X", "קפטן פלמינגו", "סופר פיג", "סופרמן", "רובוקופ", "מרווין הסוס המרקד", "הברווזון המכוער", "וולטר מלון" ועוד. סרטי קולנוע: "מפצח האגוזים", "מקס בעולם המים", "קואלה קיד", "הרוח הקטנה", "אלמ"ו, "פרדי שיגועים" ועוד. גבאי שיחקה גם בתור אלכסנדרה מגדת העתידות בכמה פרקים בעונה השנייה והשלישית בסדרה "השמיניה", בה כיכבה בתה. גבאי גרושה ואם לארבעה, בהם השחקניות והמדבבות דון לני-גבאי וטומיקה לני-גבאי. מדיה וקבצים בנושא יפה גבאי בוויקישיתוף אתר האינטרנט הרשמי של יפה גבאי יפה גבאי, במיזם "אישים" לתיעוד היצירה הישראלית יפה גבאי, במסד הנתונים הקולנועיים IMDb (באנגלית) יעקב בר-און, ‏“עד היום אנשים מעבירים את האהבה אליו - גם אליי”, באתר מעריב אונליין, 31 בינואר 2022 אלמוג בוקר, תכירו את מרקו: המדבבת של הדמות האהובה נחשפת, באתר חדשות 13, 4 בספטמבר 2022 באתר oldtv.co.il
דגל מינסוטה

דגל מדינת מינסוטה הוא דגל בצבע תכלת עם צורה מהקצה השמאלי של הדגל (המוט) המייצגת את צורתה של מינסוטה, כאשר כוכב מייצג את כוכב הצפון. הוא אומץ ב-11 במאי 2024. הדגל הקודם, שהיה בשימוש עד 2024, עוצב במקור בשנת 1893 על ידי אמיליה הייד סנטר ממיניאפוליס. במקור, צד אחד של הדגל היה לבן והצד השני כחול. כמו כן, הכוכבים לא היו בתוך טבעת לבנה, אלא ישר על הרקע, וסרט אדום הופיע בתחתית הדגל ביחד עם הכיתוב "מינסוטה". בשנת 1957 שונה הדגל למתכונת חדשה כדי שיהיה יותר פשוט. בשנת 1983 שונה סמל המדינה ובהתאם גם הדגל השתנה, ומאז הוא היה בשימוש עד 11 במאי 2024, אז הוכרז הדגל החדש שנבחר לאחר תחרות. מדיה וקבצים בנושא דגל מינסוטה בוויקישיתוף דגל מינסוטה, באתר דגלי העולם (באנגלית) דגל מינסוטה, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
לוח זמנים של ההיסטוריה של סין

זהו לוח זמנים של ההיסטוריה של סין. למידע מפורט בדבר השושלות השולטות ותקופות שלטונן ראו היסטוריה של סין. היסטורית סין: היסטורית המערב: .......... הטבלה הראשונה מתייחסת לרפובליקה הסינית (טאיוואן). הטבלה שאחריה מתייחסת לרפובליקה העממית של סין (סין של ימינו) מאז נסיגת הקוומינגטאנג לטאיוואן ב-1949. מדיה וקבצים בנושא לוח זמנים של ההיסטוריה של סין בוויקישיתוף
מקסיקו (פירושונים)

האם התכוונתם ל... מקסיקו – או בספרדית "מחיקו" היא רפובליקה פדרלית בצפון אמריקה. מקסיקו סיטי – בירת מקסיקו. מקסיקו (מדינה) או "אסטאדו דה מקסיקו" (בספרדית: 'Estado de México – "מדינת מקסיקו"), היא אחת מ-31 מדינות מקסיקו. ניו מקסיקו אחת מ-50 מדינות ארצות הברית. ערים: מקסיקו (פיליפינים) – עיר בפיליפינים. מקסיקו (מרילנד) – עיר במדינת מרילנד שבארצות הברית. מקסיקו (מיזורי) – עיר במדינת מיזורי שבארצות הברית מקסיקו (ניו יורק) – עיר במדינת ניו יורק שבארצות הברית. מקסיקו (אוהיו) – עיר במדינת אוהיו שבארצות הברית. ערכים נוספים: מקסיקו (שיר) – סינגל של הזמרת עדן בן זקן. מקסיקו (שיר של אביב גפן) – סינגל של הזמר אביב גפן. מקסיקו (ספר) – רומן מאת ג'יימס מיצ'נר שפורסם ב-1992. מקסיקו (משחק) – משחק קובייה. מקסיקו (אפקוט) – ביתן בפארק השעשועים אפקוט בדיסניוורלד שבפלורידה.
(Miss)understood

(Miss)understood הוא אלבום האולפן השביעי של הזמרת היפנית איומי האמסאקי. כל השירים באלבום נכתבו על ידי האמסאקי. האלבום יצא לאור באופן רשמי ב-1 בינואר 2006, אך החל להופיע בחנויות כבר ב-28 בדצמבר 2005. האלבום ממוקם במקום הרביעי ברשימת 10 האלבומים הנמכרים ביותר ביפן בשנת 2006. ביפן נמכרו 877,433 עותקים, והאלבום נמכר במשך 31 שבועות. האלבום קיבל התר של מיליון מ-RIAJ. בשנת 2007, Avex Trax דיווח שהאלבום מכר 1,030,000 עותקים ביפן. הסינגל יצא ב-20 באפריל 2005. הוא הגיע למקום הראשון במצעדים, ונשאר בהם 19 שבועות. נמכרו מעל ל-402,000 עותקים שלו. הסינגל יצא ב-3 באוגוסט 2005. הוא הגיע למקום הראשון במצעדים, ונשאר בהם 13 שבועות. נמכרו מעל ל-316,000 עותקים שלו. הסינגל יצא ב-14 בספטמבר 2005 הוא הגיע למקום הראשון במצעדים, ונשאר בהם 14 שבועות. נמכרו מעל ל-327,000 עותקים שלו. הסינגל יצא ב- 30 בנובמבר 2005. הוא הגיע למקום הראשון במצעדים, ונשאר בהם 7 שבועות. נמכרו מעל ל-132,000 עותקים שלו. מידע על האלבום understood באתר MusicBrainz האלבום understood באתר Discogs האלבום understood באתר ספוטיפיי
מקסיקו (אפקוט)

מקסיקו הוא ביתן באזור "תצוגת העולם" של פארק השעשועים אפקוט באתר הנופש דיסניוורלד שבפלורידה, שמכיל אלמנטים הקשורים לתרבות המקסיקנית. הביתן נפתח עם הקמת הפארק, ב-1 באוקטובר 1982. ביתן מקסיקו יוצא דופן בצורתו בין ביתני המדינות, בכך שהוא מצוי כולו בתוך מבנה מקורה. לחזית המבנה צורת פירמידה אצטקית. היות הביתן כולו מקורה מאפשר יצירת תמה לילית לביתן. המבנה תוכנן על ידי האדריכל ארטורו דולזיידס. בכניסה למבנה, מתחת הפרמידה, מצויה תערוכה הנערכת בחסות משרד התיירות המקסיקני, המציגה אמנות פיסולית מקסיקנית מתוך אוסף "Animales Fantasticos". חלקו העיקרי של המבנה בנוי ככיכר שוק מקסיקנית טיפוסית, הנקראת "פלאזה דה לוס אמיגוס" (בספרדית: Plaza de los Amigos - כיכר החברים). בכיכר שוק טיפוסי, היורד לעבר "נהר" המהווה חלק מהמתקן "אל ריו דל טיימפו" (נהר הזמן). מעברו השני של הנהר מציגה התפאורה יערות גשם והר געש עשן. ביתן זה (כמו גם הביתן הקנדי) היו שנים משלושת הביתנים שהוחלט על הקמתם ועל מיקומם מבלי קשר לקבלת מימון מהמדינה לצורך הקמתם (אף שמשרד התיירות של מקסיקו אכן מימן את בניית הביתן ואת תפעולו). חברת וולט דיסני החליטה שהביתן של ארצות הברית יהיה במרכז תצוגת העולם, ושתי הארצות הגובלות בה - מקסיקו וקנדה, תהיינה בשתי קצות תצוגת העולם [1]. מדיה וקבצים בנושא מקסיקו בוויקישיתוף אתר האינטרנט הרשמי של מקסיקו
NMEA 0183

NMEA 0183 (גרסה מתקדמת של NMEA 0180 ו-NMEA 0182) הוא תקן תקשורת המקשר בין מכשירי אלקטרוניקה ימיים, כגון סונארים, מדי רוח, ג'ירוקומפסים, מקלטי GPS וכו'. התקן הוגדר ונשלט על ידי איגוד האלקטרוניקה הימית, הממוקם בארצות הברית. NMEA מגדיר את אופן השימוש בקידוד ASCII פשוט, ובתקשורת טורית, לטובת שידור "משפט" מ"שדר" אחד ל"מאזין" אחד או יותר. NMEA גם מגדיר את התוכן של כל אחד מסוגי המשפטים (הודעות), כך שכל המאזינים יוכלו לנתח את ההודעות בצורה נכונה. למרות ששימוש בתקן NMEA הוא יקר מאוד, ברוב התכונות שלו בוצעו "הנדסה הפוכה" ממקורות ציבוריים ואפשר למצוא אותו באינטרנט. Waypoint Arrival Alarm: $GPAAM,A,A,0.10,N,WPTNME*43 פירוש השדות במשפט: $ התו המתחיל בכל הודעה הוא סימן הדולר חמשת התווים הבאים מגדירות את סוג ההודעה: GP AAM - Arrival Alarm כל שדות המידע הבאים בהמשך מופרדים בפסיק: A - Arrival circle entered A - Perpendicular passed 0.10 - Circle radius N - Nautical miles WPTNME - Waypoint name התו הראשון הבא מיד לאחר התו של שדה המידע האחרון הוא כוכבית. מיד לאחר הכוכבית בא סכום ביקורת (CHECKSUM) בעל שתי ספרות: *43 - Checksum data רוב יצרני ה-GPS כוללים הודעות מיוחדות בתוספת לתקן ה-NMEA, לכל מיני בדיקות. ההודעות הנוספות האלו לא נכנסו לשום תקן והן משתנות מיצרן ליצרן. 2000 NMEA הוא תקן חדש שמאפשר לכמה "שדרים" לשדר במהירות גבוהה יותר, ללא שימוש במפצל מרכזי חכם. ASCII GPS הסבר על ה-Nmea 0183 מתוך אתר ה-NMEA(הקישור אינו פעיל)
קטניה (נפה)

קטניה (באיטלקית: Provincia di Catania) הייתה נפה במחוז האוטונומי סיציליה שבאיטליה. נפת קטניה בממלכת שתי הסיציליות התקיימה בין השנים 1818–1865. הנפה שכנה בקצה המזרחי של האי סיציליה וגבלה בנפת נוטו מדרום ובנפת מסינה מצפון. בשנת 1840 מנתה אוכלוסייתה 50,262 נפשות. בירת נפת קטניה הייתה העיר קטניה. שמה של הממלכה ניתן לה בידי המלך פרדיננד השישי, אשר נודע, לאחר שינוי שמה, כ"פרדיננד הראשון של ממלכת שתי הסיציליות". ב־1860 נכבשה הממלכה במסגרת "מסע האלף" של ג'וזפה גריבלדי. בעקבות כך סופחה לממלכת סרדיניה־פיימונטה ולבסוף לממלכת איטליה המאוחדת. ממלכת שתי הסיציליות ממלכת שתי הסיציליות נפת קטניה בממלכת שתי הסיציליות באדום נפת קטניה שוכנת במזרח סיציליה וגובלת בנפת מסינה מצפון; בנפת סירקוזה מדרום; בנפת אנה ממערב; ובים הטירני ממזרח. הנפה משתרעת על שטח של 3,552 קמ"ר, חיו בה כ־1,116,917 (נכון ל־2015) תושבים, ובירתה היא העיר קטניה. תווי נהר הסימטו (איטלקית Simeto) שאורכו 113 ק"מ עובר בנפת קטניה. נהר האמנאנו (איטלקית Amenano) או נהר היודיצ'לו (איטלקית Judicello), נהר האוניינה (איטלקית Ognina), נהר האצ'י (איטלקית Aci) ונהר הלוניינה (איטלקית Lognina), הם הנהרות תת־קרקעיים הזורמים מתחת נפת קטניה. נהר היודיצ'לו (איטלקית Judicello) הוא נהר תת־קרקעי הזורם מתחת העיר קטניה וחוצה את הגטו היהודי בקטניה. בירת נפת קטניה היא קטניה. שמה של הנפה נגזר משם שבט היוונים "קטנה "(Κατάνη) (Katánē) שמשמעותו "(Αἴτνη (Aítnē". הגידולים החקלאיים בנפה הם זיתים, דגנים, שקדים, תאנים, הדרים, גפנים, כותנה ועוד. משק החי כולל גידול כבשים, עזים ובקר. הערים העיקריות בנפה, נוסף על קטניה, הן אצ'יריאלה, קסטל די יהודיקה ופטירנו. העיר בה מופקים גופרית ומלח מאובן היא רמקה. המינרלים המופקים בנפה הם מלח מאובן, גופרית ושיש. לקטניה יש קבוצת כדורגל בסרייה א' ושמה קטניה (באיטלקית: Calcio Catania 1946 S.p). מגרשה הביתי של קטניה הוא אצטדיון אנג'לו מאסימינו (איטלקית Stadio Angelo Massimino). המטבח של מחוז קטניה מושפע בעיקר ממטבחים של העמים שחיו בו, כמו הרומאים, אך בחלקים מסוימים של קטניה ניתן להבחין בהשפעות של המטבח הערבי והמטבח העברי המסורתי. גרניטה (Granita) (שפירושו באיטלקית: הקרח ) היא סורבה של מחוז קטניה העשוי בדרך כלל ממיצי פירות, קפה או יין מערבבים עם סירופ סוכר. הגרניטה מוקפאת למשך כמה שעות כשמדי זמן מה מערבלים אותה ידנית במזלג, מה שמקנה לה מרקם של ברד עשוי גרגרי קרח עדינים. במחוז קטניה נהוג להכין גרניטה משוקולד. קנולי (Cannoli) (שפירושו באיטלקית: הצינור קטן) הוא מאפה של מחוז קטניה העשוי מבצק פסטה דמוי צינור וממולא במילוי מתוק, לרוב מגבינת ריקוטה, וניל, שוקולד או שבבי שוקולד. הקנולי, כקינוחים רבים אחרים, התפתח במחוז קטניה לפני מאות שנים. את הקנולי ניתן למצוא במאפיות ובמסעדות המובחרות במחוז קטניה והוא חלק בלתי נפרד מן המטבח הסיציליאני. המילה קנולי היא צורת הרבים של המילה "קנולו" ופירושה המילולי הוא ״צינור קטן״. בנפת קטניה התקיימו מספר קהילות יהודיות. ערך מורחב – גטו קטניה מדיה וקבצים בנושא קטניה בוויקישיתוף אתר האינטרנט הרשמי של קטניה אינדקס אוכלוסייה ב-2015, המכון הלאומי לסטטיסטיקה של איטליה.
Exile on Main Street

Exile On Main Street (שנקרא בקיצור גם .Exile On Main St) הוא אלבום כפול מאת להקת הרוק הבריטית הרולינג סטונז שיצא לאור ב-1972. האלבום כולל 18 שירים, מהם יצאו רק שני סינגלים. השיר המצליח ביותר באלבום היה Tumbling Dice, אך הוא הצליח פחות ממספר להיטים שיצאו לפניו (Sympathy For The Devil,‏ Satisfaction ועוד). להיט מוצלח נוסף מהאלבום הוא Happy. Sweet Black Angel ו-All Down The Line יצאו כבי-סייד ל-Happy ו-Tumbling Dice. בהשראת הבנד והאהבה העמוקה של קית' ריצ'רדס לשירי בלוז וקאנטרי ישנים, ההפקה באלבום מחוספסת מאוד וקיבלה ביקורות מעורבות ממבקרי המוזיקה. לאורך השנים הוא קיבל ביקורות טובות יותר וכיום נחשב לאחד מאלבומי הרוק הטובים ביותר בכל הזמנים. הוא שהה במקום הראשון, ושהה במצעד האמריקאי 43 שבועות, יותר מחצי שנה. למרות זאת האלבום זכה רק בפלטינה אחת. הרולינג סטון דירג את האלבום במקום ה-7 ברשימת 500 האלבומים הגדולים בכל הזמנים. המגזין Q דירג את האלבום במקום ה-42 באלבום הטוב ביותר. האלבום הגיע למקום ה-12 בסקר האלבום הטוב ביותר שערכה רשת הטלוויזיה VH1. ב-1972 עלה למקום הראשון במצעד בילבורד אך לאחר שנה נדחק למקום ה-137. האלבום גם נחשב אחד מארבעת האלבומים הטובים ביותר של הרולינג סטונס מבחינה אומנותית. שלושת האחרים הם: Beggars Banquet, Sticky Fingers ו-Let It Bleed. Rocks Off Rip This Joint Shake Your Hips Casino Boogie Tumbling Dice Sweet Virginia Torn And Frayed Sweet Black Angel Loving Cup Happy Turd On The Run Ventilator Blues I Just Want To See His Face Let It Loose All Down The Line Stop Breaking Down Shine A Light Soul Survivor מיק ג'אגר - שירה, גיטרה, מפוחית, קלידים קית' ריצ'רדס - שירה, גיטרה, בס, פסנתר, קלידים מיק טיילור - גיטרה, בס צ'ארלי ווטס - תופים ביל וויימן - שירה, בס, קלידים מידע על האלבום Exile on Main Street באתר MusicBrainz מידע על האלבום Exile on Main Street באתר AllMusic האלבום Exile on Main Street באתר Discogs האלבום Exile on Main Street באתר ספוטיפיי בועז כהן, האבנים המתבלבלות: על Exile On Main Street של הרולינג סטונז, nrg, ‏5 ביוני 2010 משה מזרחי, אבן דרך: ביקורת על Exile On Main Street, באתר nrg, ‏nrg, ‏5 ביוני 2010 נדב מנוחין‏, “.Exile on Main St” של הרולינג סטונז: 40 שנה לגלות של הלהקה, באתר וואלה, 11 באפריל 2012
Not Invented Here

Not Invented Here (בקיצור NIH; בעברית: לא הומצא כאן) הוא מונח המתאר תרבות ארגונית או מוסדית המתעקשת שלא להשתמש במחקר או ידע שמקורם מחוץ לארגון. נימת הלוואי של המונח היא שלילית ומזלזלת. לעיתים, Not Invented Here מתרחש בשל בורות, שכן חברות רבות לא עורכות את המחקר הנדרש כדי לבדוק אם פתרון מסוים כבר קיים. במקרים אחרים, המצדדים בגישה זו מתעלמים מפתרונות קיימים מתוך אמונה שתוצאות עבודתם תהיה טובה יותר, ולעיתים הסיבה היא ההנאה של פיתוח חדש מול טרדה של תחזוקה. ההפך הוא Proudly Found Elsewhere (בקיצור PFE). ערך זה הוא קצרמר בנושא סוציולוגיה. אתם מוזמנים לתרום לוויקיפדיה ולהרחיב אותו.